**Latvijas Dizaina padomes sēde**

2018.gada 11.decembrī pl.15.00, Kultūras ministrijā

Protokols Nr.5/2018

**Sēdi vadīja:** J.Solovjova

**Sēdē piedalījās:**

Padomes locekļi - Dita Danosa, Miks Pētersons, Barbara Ābele, Ingūna Elere, Jeļena Solovjova, Jānis Siliņš, Maija Rozenfelde, Zane Biteniece, Līga Efeja, Dzintra Purviņa, Radošo industriju nodaļas vadītāja Lilita Sparāne, kā arī Latvijas Tirdzniecības un rūpniecības kameras pārstāvis Ansis Egle.

**Lēmumi/Kopsavilkums**

**Dienaskārtībā:**

**Diskusija par metu konkursa „Latvijas paviljona izveide Expo 2020” organizēšanu un norisi.**

Padomes sēdē piedalās LTDK pārstāvis, EXPO 2020 projekta vadītājs Ansis Egle, kurš izklāsta konkursa organizēšanas procesu, kā arī no Ekonomikas ministrijas saņemto deleģējumu un šķēršļus konkursa ātrākai virzībai.

**Dizaina padome nolēma:**

1. Latvijas Dizaina padome, izskatot Latvijas paviljona metu konkursa dalībai “EXPO 2020 *Dubai*” norises problemātiku, uzklausot iesaistīto pušu viedokļus un iepazīstoties ar Latvijas Arhitektu savienības “Konkursu labas prakses vadlīnijas” (apstiprinātas LAS valdes 11.04.2017. sēdē), nolēma:
   1. Rosināt atbildīgajām valsts pārvaldes institūcijām veikt grozījumus Latvijas Republikas normatīvajos aktos, nosakot, ka termiņš starpdisciplināra konkursa projekta sagatavošanai ir vismaz divi mēneši, atbilstoši Latvijas Arhitektu savienības “Konkursu labas prakses vadlīnijām” (79. punkts).
   2. Deleģēt Latvijas Dizaina padomes priekšsēdētājas vietnieci Ditu Danosu piedalīties Latvijas paviljona metu konkursa “EXPO 2020 *Dubai*” pieteikumu atvēršanā un žūrijas vērtēšanas procesa norises vērošanā eksperta statusā.

Lēmums pieņemts ar 7 balsīm „par” ( piedaloties 10 padomes locekļiem).

1. Padome nolemj nākamajā Dizaina padomes sēdē sagatavot pārskatu/apkopojumu par Dizaina padomē iepriekšējos gados paveikto.

Turpmāk 2019.gadā Dizaina padomes sēdes sasaukt katra mēneša otrajā trešdienā. Nākamā sēde −2019.gada 9.janvārī.

2019.gadā plānotās dizaina padomes sēdes: 9.janvāris, 6.februāris, 6.marts, 10.aprīlis, 8.maijs, 5.jūnijs, 10.jūlijs, 7.augusts, 4.septembris, 9.oktobris, 6.novembris, 4.decembris.

Ieteikumi turpmākajam darbam:

J.Siliņš – izveidot Dizaina stratēģiju digitālā formātā;

B.Ābele – veikt Dizaina stratēģijas pilnu kartēšanu ( 2.daļa/turpinājums izdevumam *Latvijas dizains 2020* );

L.Sparāne – gatava uzņemties Dizaina nozares NEP virzīšanu. Dizaina padomei jānominē kandidāti.

LDP priekšsēdētāja \_\_\_\_\_\_\_\_\_\_\_\_\_\_\_\_/Jeļena Solovjova

Protokolēja \_\_\_\_\_\_\_\_\_\_\_\_\_\_\_\_\_\_\_\_\_ /Dzintra Purviņa